-Այն, որ վարչապետի ընտրությունը անցկացվում է անվանական քվեարկությամբ լիովին համահունչ է խորհրդարանական կառավարման ձևի սկզբունքներին։ Սրա նպատակն է երաշխավորել, որպեսզի պատգամավորներն իրենց ընտրողներից ստացած մանդատը իրականացնեն հրապարակայնորեն, հանրության համար տեսանելի եղանակով։ Ընդ որում այս մոդելն է ընտրվել, որովհետև խորհրդարանական կառավարման համակարգ ունեցող Գերմանիայում գործում է գաղտնի քվեարկությունը, ինչը բազմաթիվ քննադատությունների տեղիք է տալիս։ Բացի այդ չպետք է մոռանալ, որ 2015 թվականի խմբագրությամբ Սահմանադրությամբ վարչապետ է նշանակվում խորհրդարանական ընտրությունների արդյունքում ձևավորված խորհրդարանական մեծամասնության թեկնածուն, ինչը վարչապետի ընտրությունը դարձնում է առավել թափանցիկ։